钦定古今图书集成/明伦汇编/宫闱典/第136卷 > 《元明宫行》韩邦靖
## 钦定古今图书集成/明伦汇编/宫闱典/第136卷 > 《元明宫行》韩邦靖

“长安送客城东道，柳叶杨花春正早。元明宫前下马
时，一片烟光长萋草。”宫中道士邀我入，素果清茶日
未昃。白河东下楚城西，指点湖山三叹息。正德三年
与四年，刘瑾专权斧扆前。可怜帝主推心腹，纵有丘
张岂比肩。帷幄空多戚里恩，论思无复侍臣尊。千官
尽走东河下，庶政全归左顺门。震主倾朝不自知，回
“天转日更谁疑。金貂满座衔恩日，朱绂升堂颂德时。
翻嫌仇李光荣薄，却笑曹侯意气卑。谋生意拙还谋
死，更起元明作蒿里。”“甲第侯王已莫伦，阴山将相那
堪比。土石西山半欲摧，栋梁南国万牛回。虚阁平临
金阙杪，假山下指凤城隈。琪花瑶草寻常得，万户千
门次第开。”“万户千门谁甲乙，元明之宫推第一。金碗
常思埋甲盾，铜驼不解生荆棘。自古威权不到头，九
重一怒罪人收。几人烈焰俱灰灭，一旦冰山作水流。”
冰山烈焰事俱非，座上门前客尽稀。须臾蔓草荣枯
骨，宛转佳城属《羽衣》。门掩官河十里长，山藏陇树一
千行。今古谁存三尺土，奸雄空作百年忙。春风有客
时双入，寒食何人奠“一觞。”“卧牛不得归冈势，怨鹤空
闻绕夕阳。夕阳漠漠鹤归迟，却意元明全盛时。千人
举杵万人和，九仞为台十仞池。雨露霜霾归喜怒，层
青丹碧岂珍奇。万民累足臣屏息，四海离心主不知。
从来偏重多忧患，自古末流难障捍。”东京政事三公
缺，阉宦专权祸尢烈。正统王振擅权时，先朝李广亦
恣睢。只今不独刘瑾盛，帝主旁前安可知。倚社难薰
古如此，操刀必割谁能已。三穴那能穷帝旁，万机况
复归《司礼》。救枉扶偏本不同，更张琴瑟始成功。还期
圣主思前事，莫遣元明有别宫。